b'\n_START_ARTICLE_\nVilniaus Levo Karsavino pagrindin\xc4\x97 mokykla\n_START_SECTION_\nIstorija\n_START_PARAGRAPH_\nSpar\xc4\x8diai augan\xc4\x8diame Vir\xc5\xa1uli\xc5\xa1ki\xc5\xb3 mikrorajone 1978-\xc5\xb3j\xc5\xb3 met\xc5\xb3 rugs\xc4\x97jo 1-\xc4\x85j\xc4\x85 duris atv\xc4\x97r\xc4\x97 Vilniaus 46-oji vidurin\xc4\x97 mokykla. Mokyklos direktoriumi paskirtas Ri\xc4\x8dard I\xc5\xa1ora._NEWLINE_Darb\xc4\x85 prad\xc4\x97jo 65 mokytojai, o mokykloje mok\xc4\x97si 990 moksleivi\xc5\xb3. Po met\xc5\xb3 mokykloje jau mok\xc4\x97si 1226 moksleiviai, o 1985\xe2\x80\x931989\xc2\xa0m.\xc2\xa0\xe2\x80\x93 1309 moksleiviai. Nuo 1999\xc2\xa0m. mokini\xc5\xb3 skai\xc4\x8dius mokykloje prad\xc4\x97jo ma\xc5\xbe\xc4\x97ti. Nuo 1983 met\xc5\xb3 mokyklai vadovauja direktor\xc4\x97 Ina Konovalova. 1996\xc2\xa0m. Vilniaus miesto tarybos sprendimu mokyklai suteiktas filosofo ir istoriko Levo Karsavino vardas. 2000\xc2\xa0m. mokykloje prad\xc4\x97tas profilinis mokymas. 2001\xc2\xa0m. prie Levo Karsavino vidurin\xc4\x97s mokyklos prijungta Vilniaus Justini\xc5\xa1ki\xc5\xb3 vidurin\xc4\x97 mokykla. 2013\xc2\xa0m. mokykla at\xc5\xa1vent\xc4\x97 savo 35-et\xc4\xaf. 2005\xc2\xa0m. spalio 18 d. mokykloje i\xc5\xa1kilmingai atidarytas L. Karsavino muziejus, kuris yra atviras Vilniaus miesto visuomenei. Mokykla jau i\xc5\xa1leido 35 abiturient\xc5\xb3 laidas. \xc5\xa0iandien mokykloje dirba 88 mokytojai, mokosi 676 moksleiviai.'